ตลาดสดใสรับปีใหม่
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 5 ม.ค. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 5 ม.ค. 2554
...ตลาดหุ้นฉลองปีใหม่ปีกระต่าย พุ่งขึ้นไปทำสูงสุดของวัน 1,048.80 จุด แรงซื้อหุ้นตัวใหญ่กลุ่มพลังงาน โรงกลั่น และปิโตรเคมี ซู่ซ่า ดัชนีทำปิดของวัน 1,042.41 จุด เพิ่มขึ้น 9.65 จุด มูลค่าซื้อขาย 37,096 ล้านบาท ... ต่างชาติซื้อสุทธิ 3,195 ล้านบาท
...เผลอแวบเดียวราคาน้ำมันโลกทะลุ 90 เหรียญสหรัฐ/บาร์เรล แล้วอย่างนี้หุ้น ปตท. (PTT) คงไม่ได้เห็นราคาต่ำกว่า 300 บาทเป็นแน่ มีแต่ค่อยๆ ขยับขึ้น และหุ้นในตระกูลนี้อย่าง TOP ได้อานิสงส์นี้ด้วย
...พูดกันให้แซดกองทุนเตรียมขายหุ้น ขนเงินไว้รองรับการไถ่ถอนหน่วยลงทุนกองทุนรวมหุ้นระยะยาว (LTF) ที่ครบกำหนดลงทุน 5 ปี เรื่องนี้ไม่ควรไปตื่นเต้นเกินเหตุ เพราะมีทุกปี และกองทุนก็ไม่รู้จะขายหุ้นตอนไหน
...เอเชียกรีน (AGE) ขึ้นแรงวอลุมซื้อขายแน่น เก็งกำไรสั้นๆ น่าจะเป็นเรื่อง XR คนที่อยากได้หุ้นเพิ่มทุน และ AGE – W 1 มีเวลาให้ซื้อถึง 10 ม.ค.นี้ แต่ถ้ามองยาวแนะนำ “ลงทุน” รับธุรกิจถ่านหินโตได้เรื่อยๆ โดยเฉพาะการซื้อเหมืองถ่านหินที่อินโดนีเซีย มีแน่นอน “พนม ควรสถาพร” เอ็มดีการันตีไว้อย่างนั้น
...หุ้น BANPU ขึ้นทีไร เป็นต้องลือแตกพาร์ ทุกครั้ง แถมบอกจะลากไปหลักพันบาทขั้นต่ำ เป็นไปได้หรือไม่ ต้องติดตาม